En la Edat Meya Binaroz dependeba de lo castiello de Penyiscola, igual como Benicarló, dica que s'independizó y empecipió un creiximiento que la convirtió en la prencipal capital de lo norte de lo País Valencián. En lo sieglo XVI conoixió lo movimiento de las Chermanías, prenendo parte a favor de la Corona, lo que le valió en 1540 lo tetulo de villa. Teneba un puerto de los més importants de la mar Mediterrania, con unas grans atarazanas, a on que se construiban grans naus. Quan la expulsión de 1609, s'embarcoron en este puerto gran parte de los mas de 15.000 moriscos forachitaus (muitos d'ellos d'Aragón).